《南至前一日蒋君伯禄携山谷草字来示上有南轩题跋亦南至前一日异哉》
宋代·家铉翁

羲之趁姿媚，鲁公尚气节。黄家妙画兼数体，圜转之中有卓绝。

天涯明日一阳生，茅斋孤坐昼掩门。有客袖示三四纸，如睹天上五色云。

嗟余老矣岂能事书法，有会心处赏之不能辍。此书当与造化侔，生意浩然不可遏。

作者简介：家铉翁（约1213～1297）号则堂，眉州（今四川省眉山市东坡区）人。家铉翁身长七尺，状貌奇伟，威严儒雅。以荫补官，累官知常州，迁浙东提点刑狱，入为大理少卿。宋亡，守志不仕。元成宗即位（1294），放还，赐号处士，时年八十二，后数年以寿终。《宋史》有传。有《则堂集》六卷，《彊（强）村丛书》辑为《则堂诗馀》一卷。词存三首收于《全宋词》中。